Skokgranate by KSUT afgevuur‘n Bakkie wat glo tydens die betogings uitgebrand het. Foto: Twitter via @Imfemelazola Polisiebeamptes was Dinsdag genoop om skokgranate op studente van die Kaapse Skiereiland Universiteit van Tegnologie (KSUT) af te vuur nadat hulle die biblioteek by dié universiteit se Bellville-kampus probeer bestorm het. Lauren Kansley, woordvoerder van KSUT, het gesê die situasie is sedertdien onder bedwang gebring. KSUT gaan al vir maande gebuk onder gewelddadige betogings waartydens klaskamers aan die brand gesteek is en selfs die historiese St. Mark’s Anglikaanse kerk met ŉ petrolbom bestook is. Studente is ontevrede oor dissiplinêre aksie wat teen vier studenteleiers ingestel is, asook die kwessie van uitkontraktering van werkers by die universiteit. Foto: Twitter via @BrianIKamanzi